નારદીપુરમાંથી ઝાડા-ઉલ્ટીના કેસ મળતા સરપંચને નોટિસ ગાંધીનગર જિલ્લાના મોટાભાગના ગામોમાં આપવામાં આવતા નર્મદા કેનાલના પાણીનું યોગ્યરીતે શુધ્ધીકરણ નહીં કરવાના કારણે પાણીજન્ય રોગચાળો થવાની શક્યતા વધી જાય છે તેવી સ્થિતિમાં નરાદીપુર ગામમાં બે દિવસમાં ઝાડા-ઉલ્ટીના છુટાછવાયા પાંચ જેટલા કેસ મળી આવતા આરોગ્ય તંત્ર તુરંત જ હરકતમાં આવી ગયું હતું અને આ છુટાછવાયા કેસ રોગચાળામાં ફેલાય ન જાય તે માટે કામગીરી કરવામાં આવી હતી જે અંતર્ગત તમામ ઘરોમાં પાણીના ક્લોરીનેશન માટેની ટેબલેટ આપી દેવામાં આવી હતી તો ગામમાં ગંદકી ન રહે તેમજ ગ્રામજનોને શુધ્ધ પીવાલાયક પાણી મળી રહે તેની જવાબદારી જેમના શીરે છે તેવા સરપંચને આ બાબતે નોટિસ આપીને ગામમાં ક્લોરીનેશન પ્લાન્ટ ફીટ કરવા માટે સુચના આપી છે.